Diari Oficial de la Generalitat Valenciana


Sumari del DOGV 5436, del 25-01-2007 (2006/15158)

Informació pública de la iniciació del procediment per a la gestió indirecta del programa d'actuació integrada Els Rosers.
--------------------------------------------------------------------------------------------------------------------------

### Dades del document

Número de DOGV
:   5436

Data del DOGV
:   25-01-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2006/15709


Data del document
:   22-11-2006

Organisme emissor
:   Ajuntament d'Alberic

Tipus de document
:   Informació Pública

Descriptors 

:   * Alberic
    * pla d'urbanisme
    * administració local

El Ple de l'Ajuntament, en 18 de setembre del 2006, va acordar, entre altres, la iniciació del procediment per a la gestió indirecta del programa d'actuació integrada Els Rosers, i havent-se publicat en el Diari Oficial de la Unió Europea (21 de novembre del 2006), s'anuncia el següent:  
A) Denominació oficial i direcció del poder adjudicador: Ajuntament d'Alberic, Departament d'Urbanisme, plaça Constitució, 24, 46756-València (Espanya), Telèfon: 273058755, Fax: 132064858, E-mail: xqjgoahxc@stn.eo, on es pot obtindre la documentació, informació addicional i havent de remetre's les sol·licituds de participació al lloc indicat.  
B) Bases generals aprovades en el Ple de 18 de setembre del 2006, pendents de publicació definitiva en el Butlletí Oficial de la Província de València. Bases particulars aprovades en el Ple de 18 de setembre del 2006, estant, ambdues, a disposició dels concursants, en els llocs esmentats.  
C) Lloc i idioma en què hauran de presentar-se les proposicions dels interessats, ajustades al model establit en les bases particulars del programa: l'indicat en l'apartat a). Qualsevol de les llengües cooficials a la Comunitat Valenciana.  
D) Documentació acreditativa del compliment dels criteris de solvència tècnica, econòmica i financera, exigits per a ser admesos a concurs: Els determinats tant en les bases generals com en les particulars dalt ressenyades.  
E) Documentació a presentar per cada concursant, especificant amb claredat la que serà susceptible de valoració per a l'adjudicació del programa, i distingint-la de la resta. Les alternatives tècniques del programa d'actuació integrada l'adjudicació de les quals es licita contindran la documentació següent: A) Document de planejament, apte per a ser aprovat (per tant incloent qualsevol altre document requerit en cada cas per la normativa urbanística) que incloga una proposta d'ordenació detallada per a l'àmbit del programa; B) Àmbit de l'actuació integrada; C) Justificació del compliment de les condicions d'integració de l'actuació amb l'entorn; D) Terminis que es proposen per al desenvolupament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants; E) Projecte d'urbanització; F) Enunciat dels objectius complementaris, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal; G) Mesures de control de qualitat i compliment de les normes de qualitat ambiental, si és el cas; H) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització; I) Estimació preliminar i general d'aquelles despeses d'urbanització variables l'import de les quals, fins i tot sent repercutible els propietaris, no es puga determinar per la concurrència d'ofertes. Resta de documentació prevista en les bases particulars.  
F) Indicació expressa sobre l'admissibilitat de variants: No s'establixen.  
G) Criteris objectius d'adjudicació del programa d'actuació integrada, especificats per orde decreixent d'importància, incloent la seua ponderació.  
1. Per a l'alternativa tècnica: a) La qualitat tècnica de l'ordenació proposada; b) La resolució adequada de la integració de l'actuació en el seu entorn; c) La millor estructuració de dotacions públiques i d'espais lliures; d) La qualitat tècnica de les resolucions proposades per a la urbanització; e) Número, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador; f) Inversió en programes de restauració paisatgística o d'imatge urbana dins de l'àmbit del programa, com a objectius complementaris d'este, d'acord amb les directrius establides en els articles 30 a 35 de la Llei 4/2004, de 30 de juny, de la Generalitat, d'ordenació del territori i protecció del paisatge; g) Termini d'execució del programa d'actuació integrada; h) Compromís d'edificació simultània a la urbanització dels solars resultants de l'actuació per damunt d'un mínim legalment exigible; i) Compromisos addicionals assumits voluntàriament i a càrrec seu per l'urbanitzador.  
2. Per a la proposició juridicoeconòmica: a) Import de les càrregues d'urbanització, expressat en euros per metre quadrat d'edificabilitat. Este criteri representarà un 30 per cent de la valoració de la proposició juridicoeconòmica; b) La valoració dels terrenys a l'efecte de fixar el coeficient de canvi per al pagament en espècie representarà un 65 per cent; c) Compromisos financers per a l'execució de les obligacions complementàries assumides voluntàriament i a costa seu per l'urbanitzador. Este criteri suposarà un 5 per cent.  
3. Valoració:  
3.1. Per a l'alternativa tècnica: El criteri a), el 50%; els criteris b) i c), en el seu conjunt, el 20%; els criteris d) i e), un 10% cada un; el criteri f) un 5%; els criteris g), h) i i), un 5% en el seu conjunt.  
3.2. Per a la proposició juridicoeconòmica: El criteri a), el 30%; El criteri b) el 65%; el criteri c) un 5%.  
H) Garantia provisional: el 2% de 53.668.961 euros (pressupost estimat de les càrregues d'urbanització).  
I) Import de la garantia definitiva que haurà de depositar l'adjudicatari del programa, serà, d'acord amb l'article 140 de la Llei Urbanística Valenciana, del 10% del valor de les càrregues d'urbanització.  
El que es fa públic d'acord amb el que disposa l'article 132 de la Llei 16/2005, de 30 de desembre, Urbanística Valenciana.  
Alberic, 22 de novembre de 2006.- L'alcalde: Enrique Carpi Cortés.